Program se realizuje od 2. aprila 2007. godine, kada je potpisan Sporazum o saradnji i školovanju pasa vodiča i pomagača za korisnike/ce iz Crne Gore. Ovaj sporazum potpisan je s Udrugom za školovanje pasa vodiča i mobilitet iz Hrvatske, s rokom trajanja od pet godina, i s mogućnošću produženja. Sporazum je produžen 2014. Godine sa Centrom za rehabilitaciju Silver iz Zagreba.

UMHCG sprovodi kampanje za prikupljanje sredstava za školovanje pasa vodiča i pomagača, sprovodi edukativne i kampanje koje imaju za cilj podizanje svijesti građanstva o mogućnostima ovih pasa, o pravima koja se odnose na korisnike/ce pasa asistenata, podstiču OSI na samostalno kretanje i veći stepen mobilnosti u svakodnevnom životu, što sve ima za krajnji cilj njihovu kvalitetniju integraciju u redovne društvene tokove.

Neki od najpoznatijih obučenih pasa, koji pružaju asistenciju osobama s invaliditetom u svijetu, su:

* pas vodič za osobe oštećenog vida,
* pas pomagač ili rehabilitacijski pas za korisnike invalidskih kolica ili osobe koje se otežano kreću,
* terapijski pas za djecu s invaliditetom,
* pas koji reaguje na različite vrste zvuka i signalizira osobi oštećenog sluha, skrećući joj pažnju na brojne situacije, opasnosti, zvono na vratima, plač bebe itd.

U Crnoj Gori, danas imamo tri psa vodiča za osobe oštećenog vida i dva psa pomagača za korisnike invalidskih kolica. Xena, Jan i Uran su psi vodiči, dok su Ory i Luna psi pomagači (Luna je u penziji).

[Zakon o kretanju OSI uz pomoć psa pomagača](http://umhcg.com/wp-content/uploads/2013/11/Zakon.pdf) reguliše prava korisnika ovih pasa i određuje sankcije za prekršioce (pravna i fizička lica) odredaba ovog zakona.

Pošto UMHCG realizuje ovaj program za našu zemlju, te pomaže zainteresovanim osobama da uđu u proces za dodjelu psa vodiča ili pomagača, punoljetna osoba, crnogorski državljanin/državljanka najprije mora ispuniti prijavni [formular za psa vodiča](http://umhcg.com/wp-content/uploads/2013/11/PRIJAVA-ZA-PSA-VODICA.doc)  ili [formular za psa pomagača](http://umhcg.com/wp-content/uploads/2013/11/PRIJAVA-ZA-PSA-VODICA.doc).

Nakon što se eventualni, budući korisnik/ca prijavi za dobijanje psa, pristupa se detaljnom testiranju i sveobuhvatnom razgovoru sa instruktorima iz [Centra za rehabilitaciju ‘SILVER’](http://www.czrs.hr/) iz Zagreba, koji se između ostalog, bavi i odgojem i školovanjem ovih pasa.

Dalji proces koordiniraju UMHCG i Silver zajedno.

[Ovdje možete vidjeti rezultate studije o uvođenju pasa u bolnice koju je uradio Slobodni Univerzitet iz Berlina](http://umhcg.com/wp-content/uploads/2013/11/Slobodni-Univerzitet-Berlin.pdf) [(njemačka verzija)](http://umhcg.com/wp-content/uploads/2013/11/Hygiene.pdf)